EL
C 472/6
Επίσημη Εφημερίδα της Ευρωπαϊκής Ένωσης
12.12.2022
3) Το άρθρο 2, σημείο 8, της οδηγίας 2011/7 έχει την έννοια ότι: ο συνυπολογισμός στο «οφειλόμενο ποσό» που ορίζεται στη διάταξη αυτή του ποσού του φόρου προστιθέμενης αξίας που αναγράφεται στο τιμολόγιο ή την ισοδύναμη απαίτηση πληρωμής δεν εξαρτάται από το αν, κατά την ημερομηνία κατά την οποία ο οφειλέτης περιέρχεται σε υπερημερία, ο υποκείμενος στον φόρο έχει ήδη καταβάλει το ποσό αυτό στο Δημόσιο Ταμείο.
(1)
ΕΕ C 53 της 15.02.2021.
Απόφαση του Δικαστηρίου (τρίτο τμήμα) της 20ής Οκτωβρίου 2022 [αίτηση του Bundesarbeitsgericht (Γερμανία) για την έκδοση προδικαστικής αποφάσεως] — ROI Land Investments Ltd. κατά FD (Υπόθεση C-604/20) (1) [Προδικαστική παραπομπή – Δικαστική συνεργασία σε αστικές υποθέσεις – Κανονισμός (ΕΕ) 1215/2012 – Άρθρο 6 – Εναγόμενος που δεν έχει την κατοικία του σε κράτος μέλος – Άρθρο 17 – Διεθνής δικαιοδοσία σε συμβάσεις καταναλωτών – Έννοια του όρου «επαγγελματική δραστηριότητα» – Άρθρο 21 – Διεθνής δικαιοδοσία σε ατομικές συμβάσεις εργασίας – Έννοια του όρου «εργοδότης» – Σχέση εξαρτημένης εργασίας – Κανονισμός (ΕΚ) 593/2008 – Εφαρμοστέο δίκαιο – Άρθρο 6 – Ατομική σύμβαση εργασίας – Συμφωνία πατρωνίας συναφθείσα μεταξύ του εργαζομένου και τρίτης εταιρίας προς εξασφάλιση της εκτέλεσης των υποχρεώσεων του εργοδότη έναντι του εργαζομένου] (2022/C 472/07) Γλώσσα διαδικασίας: η γερμανική Αιτούν δικαστήριο Bundesarbeitsgericht Διάδικοι στην υπόθεση της κύριας δίκης ROI Land Investments Ltd. κατά FD Διατακτικό 1) Το άρθρο 21, παράγραφος 1, στοιχείο β', σημείο i, και παράγραφος 2, του κανονισμού (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, έχει την έννοια ότι: εργαζόμενος μπορεί να εναγάγει ενώπιον του δικαστηρίου του τελευταίου τόπου στον οποίο ή από τον οποίο παρείχε συνήθως την εργασία του ένα πρόσωπο το οποίο, ανεξαρτήτως αν έχει την κατοικία του σε κράτος μέλος, δεν συνδέεται τυπικώς μαζί του με σύμβαση εργασίας, αλλά, δυνάμει συμφωνίας πατρωνίας χωρίς την οποία δεν θα είχε συναφθεί η σύμβαση εργασίας με τρίτον, ευθύνεται άμεσα έναντι του εργαζομένου για την εκπλήρωση των υποχρεώσεων του τρίτου, υπό την προϋπόθεση ότι υπάρχει σχέση εξάρτησης μεταξύ του εργαζομένου και του προσώπου αυτού.
2) Το άρθρο 6, παράγραφος 1, του κανονισμού 1215/2012 έχει την έννοια ότι: η επιφύλαξη σχετικά με την εφαρμογή του άρθρου 21, παράγραφος 2, του κανονισμού αυτού αποκλείει τη δυνατότητα δικαστηρίου κράτους μέλους να στηριχθεί στους εθνικούς του κανόνες για τη διεθνή δικαιοδοσία όταν πληρούνται οι προϋποθέσεις εφαρμογής του άρθρου 21, παράγραφος 2, ακόμη και αν οι εθνικοί κανόνες είναι ευνοϊκότεροι για τον εργαζόμενο.
Αντιθέτως, όταν δεν πληρούνται οι προϋποθέσεις εφαρμογής ούτε του άρθρου 21, παράγραφος 2, ούτε κάποιας από τις λοιπές διατάξεις που απαριθμούνται στο άρθρο 6, παράγραφος 1, του κανονισμού, το δικαστήριο αυτό είναι ελεύθερο, δυνάμει της τελευταίας διάταξης, να εφαρμόσει τους εθνικούς κανόνες για τον καθορισμό της διεθνούς δικαιοδοσίας.